Source: http://indexdebrecen.hu/jogtudor?Post_page=4
Timestamp: 2017-12-18 14:24:36
Document Index: 2370724

Matched Legal Cases: ['Kúria ', 'bíróság ', 'bíróság ', 'bíróság ', 'bíróság ', 'bíróság ']

Eredmények megjelenítése 61-től 80-ig 1234 találatból.
Ombudsman: az emberi méltósához való jog a gyermeket is megilleti
Jogtudor - 2017-08-14
Az alapvető jogok biztosának vizsgálata szerint a veresegyházi Gyermekliget Általános Iskola vezetője egy gyermekbántalmazás kivizsgálása helyett, hatáskörét túllépve és azzal visszaélve nyomást gyakorolt az érintett szülőre, s ahelyett, hogy kivizsgálta volna a bántalmazást a kisdiákot tanácsolta el az intézményből.
Az alapjogi biztos segítségét egy édesanya kérte, akinek gyermekét állítása szerint bántalmazta az intézmény egyik tanára. Miután ezt az anya szülői értekezleten szóvá tette, az igazgató a gyermek tanulói jogviszonyának megszüntetését kezdeményezte: átadott a szülőnek egy, az iskolaváltoztatásról szóló, a gyermek adataival kitöltött nyomtatványt, egyben azt is közölte, hogy a gyermek az őszi szünet után már nem járhat abba az iskolába.
Ezzel kapcsolatban az ombudsman jelentésében hangsúlyozta, hogy az emberi méltósághoz való jog a köznevelés intézményeiben is mindenkit, tehát a gyermeket is megilleti. Tiltott a tanulók testi és lelki bántalmazása, megalázó büntetése. Az ügy nyomán készült jelentés feltárta, hogy az igazgató azért nem indított vizsgálatot, mert az anya a bántalmazásról nem nyújtott be külön beadványt, a panaszának csak a szülői értekezleten adott hangot.
Székely László emlékeztetett arra, hogy az intézmény vezetője felel az intézmény szakszerű és törvényes működéséért. Ennek alapján, függetlenül attól, hogy milyen formában jutott tudomására a testi fenyítés, kötelessége lett volna a körülmények tisztázása.
Magyar Utazási Irodák SzövetségE: át kell venni az utazási csomagokra vonatkozó uniós szabályt
Jogtudor - 2017-08-10
Magyarországon a jövő év elejéig meg kell születnie annak a jogszabálynak, amely átveszi az Európai Unió utazási csomagokra vonatkozó előírásait - mondta Molnár Judit, a Magyar Utazási Irodák Szövetségének (MUISZ) alelnöke az M1 aktuális csatornán csütörtökön.
Kifejtette: a változás fontos eleme lesz, hogy egy esetleges csőd esetén a vagyoni biztosítéknak teljes körű fedezetet kell nyújtania az utazók által befizetett összegekre.
A Jobbik módosítaná a tiltott adatszerzés tényállását
Jogtudor - 2017-08-08
A Jobbik módosítaná a büntető törvénykönyvben a tiltott adatszerzés tényállását annak érdekében, hogy bármely helyiség lehallgatása, átkutatása illegális legyen a használó tudta nélkül - közölte Staudt Gábor, az ellenzéki párt frakcióvezető-helyettese keddi budapesti sajtótájékoztatóján.
A politikus - aki benyújtotta javaslatát az Országgyűlésnek - azt mondta: vitatja a Kúria korábbi érvelését, miszerint csak magánlakásban lehet tiltott adatszerzést elkövetni.
A Párbeszéd törvénymódosítást nyújt be a színházak kedvezményes hirdetése érdekében
Jogtudor - 2017-08-07
A Párbeszéd törvénymódosítást nyújt be annak érdekében, hogy a színházak kerüljenek ki a plakáttörvény hatálya alól és továbbra is hirdethessék műsoraikat kedvezményes áron - közölte Barabás Richárd, az ellenzéki párt politikusa hétfői sajtótájékoztatóján, Budapesten.
Jogtudor - 2017-08-03
Súlyos higiéniai problémák miatt azonnal bezáratott egy budapesti, 3. kerületi pékséget a Nemzeti Élelmiszerlánc-biztonsági Hivatal (Nébih), a helyszíni ellenőrzésen csaknem 60 kilogramm nem nyomon követhető élelmiszer alapanyagot vontak ki a forgalomból, az ügyben több százezer forintos bírság várható - közölte a Nébih csütörtökön.
A sütőüzem csak a hiányosságok felszámolása és az újabb hatósági ellenőrzés után folytathatja a tevékenységét.
Jogtudor - 2017-08-02
- A nyári időszakban sok kereskedő és vendéglős kitelepül alkalmi rendezvényekre, sőt vannak, akik kifejezetten csak ilyen keretek között működnek, értékesítenek. A számla- vagy nyugtaadás az alkalmi rendezvényeken is kötelező, az pedig, hogy kell-e online pénztárgépet használni, a tevékenység statisztikai besorolásától függ - hívta fel a figyelmet az adóhatóság a honlapján.
Jogtudor - 2017-07-31
Lejár az élelmiszerlánc-felügyeleti díj befizetésének határideje július 31-én - hívta fel a figyelmet a Nemzeti Élelmiszerlánc-biztonsági Hivatal (Nébih) elnöke az M1 aktuális csatorna hétfő reggeli műsorában.
Újpesti címervita - Az UTE elindította a peres eljárást
Jogtudor - 2017-07-28
Az Újpesti Torna Egylet (UTE) címerének védelme érdekében elindította a peres eljárást az Újpest 1885 Futball Kft-vel szemben.
Jogtudor - 2017-07-26
- Az Európai Unió és Kanada között tervezett utasnyilvántartási rendszer (PNR) adatainak továbbításáról szóló megállapodás jelenlegi formájában nem köthető meg, mert több rendelkezése összeegyeztethetetlen az unió által elismert alapvető jogokkal - döntött szerdán az Európai Unió Bírósága szerdán.
Jogtudor - 2017-07-24
Korrupciós bűncselekmények miatt vádat emelt egy volt címzetes rendőr dandártábornok és társai ellen a Központi Nyomozó Főügyészség a Fővárosi Törvényszék katonai tanácsánál - közölte Keresztes Imre főügyész hétfőn.
Keresztes Imre közleményében nem nevezte meg a volt vezető beosztású rendőrt, ugyanakkor a Magyar Idők szombaton írt arról, hogy a héten emel vádat a főügyészség Ármós Sándor volt Nógrád és Pest megyei rendőrfőkapitány ellen, akit tavaly több millió forint értékű valuta átvétele közben értek tetten.
Az MNB 19 millió forintra bírságolta a Porsche Bankot
Jogtudor - 2017-07-21
Az MNB 19 millió forint bírság megfizetésére kötelezte a Porsche Bank Hungária Zrt.-t vállalatirányítási, kockázatkezelési, tőkeszámítási, számviteli, adatszolgáltatási és informatikai tevékenységet érintő hiányosságok miatt, a feltárt jogsértések nem veszélyeztetik a bank megbízható működését
EJEB: a gyűlöletbeszéd nem tartozik a szólásszabadság hatálya alá
Jogtudor - 2017-07-20
Nem tartozik a szólásszabadság hatálya alá az interneten terjesztett iszlamista gyűlöletbeszéd - mondta ki csütörtöki ítéletében az Emberi Jogok Európai Bírósága (EJEB).Az ügy előzménye, hogy a 2012-ben feloszlatott Sharia4Belgium szalafista terrorcsoportot vezető Fouad Belkacemet gyűlöletbeszéd miatt elítélte egy belga bíróság, amiért olyan videókat töltött fel az internetre, amelyekben a "hitetlenek" legyőzésére, megleckéztetésére, és szent háborúra szólított fel, illetve a saría, az iszlám törvénykezés bevezetését sürgette.
A terrorszervezet működtetése miatt tizenkét évi börtönbüntetését töltő férfi az EJEB-hez fordult fellebbezéssel, mondván, hogy nem állt szándékában gyűlöletet vagy erőszakot szítani, pusztán elmondta a véleményét, amely meglátása szerint így a szólás- és a vallásszabadság hatálya alá tartozik.
Előzetes letartóztatásba helyeztek Törökországban hat, korábban őrizetbe vett jogvédőt
Jogtudor - 2017-07-18
cheap photo paper cheap photo paper online inkjet paper for photos best inkjet paper for photos inkjet photo paper inkjet photo paper online inkjet paper cheap inkjet paper
Az Amnesty International (AI) törökországi irodájának vezetőjét, Idil Esert, valamint másik kilenc jogvédőt július 5-én állította elő a török rendőrség az isztambuli Nagy-szigeten (Büyükada) található egyik szállodában. Az AI közleményében akkor tiltakozott az intézkedés ellen, s azt írta: az aktivisták kiberbiztonsági és adatkezelési tréningen vettek részt.
Az Ab alkotmányos mulasztást állapított meg az egyszázalékos egyházi felajánlásokkal kapcsolatban
Jogtudor - 2017-07-14
- Az Alkotmánybíróság (Ab) mulasztásban megnyilvánuló alaptörvény-ellenességet állapított meg, mivel a törvényalkotó nem biztosította az adózóknak, hogy a személyi jövedelemadójuk egyszázalékos egyházi felajánlásáról rendelkező nyilatkozat kedvezményezettjeként valamennyi vallási közösség közül választhassanak. Az Ab határozatát pénteken tette közzé a honlapján.
Az Ab-hoz forduló magánszemély alkotmányjogi panaszában kifogásolta, hogy 2012-es személyi jövedelemadója egyszázalékos egyházi felajánlásáról rendelkező nyilatkozatát a Nemzeti Adó és Vámhivatal (NAV) érvénytelennek nyilvánította azért, mert a rendelkező nyilatkozatban olyan szervezetet jelölt meg kezdeményezettként, amely nem minősült elismert egyháznak, és így nem volt technikai száma sem.
Az Ab megsemmisítette a hatályos jog mellőzésével született ítéletet
Jogtudor - 2017-07-13
Az Alkotmánybíróság (Ab) megsemmisített egy, a hatályos jogot a bírói gyakorlatra hivatkozva figyelmen kívül hagyó ítéletet. Kimondta: a jogszabályokat mellőző bíróság visszaél függetlenségével, döntése önkényes, sértheti a jogállamiságot, a tisztességes bírósági eljáráshoz való jogot. Az Ab a határozatot csütörtökön a honlapján hozta nyilvánosságra.
Az Ab megsemmisített egy pedofíliával kapcsolatos jogegységi határozatot
Jogtudor - 2017-07-12
Az Alkotmánybíróság (Ab) megsemmisítette a Kúriának azt a jogegységi határozatát, amely a gyermekek sérelmére elkövetett szexuális cselekmények büntetési tételeiről szól.Az Ab a jövőre nézve megsemmisítette a gyermekek sérelmére elkövetett szexuális bűncselekmények egyes büntetési tételeivel kapcsolatos kúriai jogegységi határozatot, mert álláspontja szerint az nem értelmezte, hanem módosította a büntető törvénykönyvet (Btk.). Az Ab a határozatot szerdán hozta nyilvánosságra a honlapján.
Jogtudor - 2017-07-11
A külföldről támogatott szervezetek átláthatóságáról szóló törvény megsemmisítését kérte az Alkotmánybíróságtól az LMP abban a beadványban, amelyet a párt társelnöke kedden nyújtott be a testülethez.
Hadházy Ákos a hatvan képviselői aláírással támogatott kérelem beadása előtt azt mondta, hogy a jogszabály nem az átláthatóságot segíti, hanem ehelyett egy "narancssárga csillaggal jelöl meg bizonyos szervezeteket".
A politikus szerint a törvény nem teljesíti a jogbiztonság feltételeit, mert nem határozza meg egyértelműen, hogy mit jelent a külföldről érkező támogatás.
A jogszabály diszkriminatív is, mert nem vonatkozik a sport-, a párt és az egyházi alapítványokra - jelentette ki, hozzátéve, a törvény a véleménynyilvánítás szabadságát is veszélyezteti.
Újpesti címervita - UTE: azonnali hatállyal szüntessék meg a törvénysértő címerhasználatot!
Jogtudor - 2017-07-10
Az Újpesti Torna Egylet hétfői közleményébe "ismételten és nyomatékosan" felszólította az Újpest FC labdarúgóklub vezetőit - Gyarmati Eszter ügyvezetőt és Roderick Duchatelet tulajdonost -, hogy azonnali hatállyal szüntessék meg a törvénysértő címerhasználatot.
Az UTE egyben jelzi, hogy ellenkező esetben "jogi úton védi meg az újpesti professzionális labdarúgás tradícióját".
Jogtudor - 2017-07-09
Változnak a magánszemélyek ingatlanértékesítésből származó jövedelmének felhasználásával kapcsolatos adószabályok - hívja fel a figyelmet az adóhatóság a honlapján.A magánszemélyek ingatlanértékesítésből (ingatlan és vagyoni értékű jog átruházásából) származó jövedelmét a bevételből kiindulva, a költségek és a tulajdonban tartás időszakát figyelembe véve kell meghatározni.
Csalás miatt elítélték "Kisbandiékat" Debrecenben
Jogtudor - 2017-07-07
Több száz millió forintos csalás miatt elítélték a Kisbandiként ismertté vált Lakatos Andrást és öt másik vádlottat Debrecenben, az ítélet nem jogerős.
A Debreceni Törvényszéken különösen nagy kárt okozó, bűnszervezetben, üzletszerűen, számítástechnikai rendszer és adatok elleni bűncselekményekkel elkövetett csalás bűntettében mondták ki bűnösnek azt a hat vádlottat, aki 2009 és 2012 között több tucat nemzetközi fuvar szállítmányát a saját raktáraiba irányította, 355 millió forint kárt okozva a megrendelőknek.
A bíróság halmazati büntetésként 3,5-5 év közötti fegyházbüntetést szabott ki, továbbá 4-5 évre eltiltotta a vádlottakat a közügyek gyakorlásától.
A hatodrendű vádlott, L. András, aki az 1990-es évek magyarországi szervezett bűnözésének közismert alakja volt, 5 év fegyházbüntetést kapott - írták.
A törvényszék fejenként 6,4 millió forint vagyonelkobzást is elrendelt, és az érintetteknek a csaknem 1,5 milliós bűnügyi költséget is meg kell fizetniük. Két vádlottat 5 évre kiutasítottak Magyarország területéről.
4137541333413124130141245412254120141178411624114341122411134108241041410304101841002409904097240968